ไอเท็มลับประจำสัปดาห์นี้ก็คือหอยเชลล์ Size บิ๊กเบิ้มนั้นเอง ต้องลองครับ บอกไว้ก่อนว่ามีอยู่แค่ไม่กี่ตัวเท่านั้นครับ รีบโทรมาจองกันก่อนนะครับ ผมมาพอดีที่ของมาส่งตอนเช้า เราจะเห็นทุกขั้นตอนในการทำของเชฟเลยครับ เริ่มจากแยกหอยจากตลับ แล้วแยกเนื้อกับตับออกมา หลังจากนั้นบรรจงแล่ส่วนเนื้อส่วนครีบ และนำตับไปอบครับ เสิร์ฟพร้อมซอสพอนสึที่ทำพิเศษขึ้นมาสูตรเฉพาะร้านนี้ที่เดียวเท่านั้น ชิมส่วนเนื้อก่อนเลยชิ้นกลมๆ ไม่เคยเห็นชิ้นใหญ่และสดขนาดนี้มาก่อน คุณเอ๋ยหวานแบบที่ว่าหอยอะไรจะหวานและนุ่มละมุนขนาดนี้ได้ เข้ากันกับซอสพอนสึมากๆ หอมกลิ่นมะนาวละลายหวานชุ่ม ทานแล้วสดชื่นมากๆ มาชิมครีบต่อหวานกรุบกรอบ ส่วนตับก็หวานดีครับ โอ้แนะนำต้องลองเลย